આ અંગે બિલ્ડર્સે દાવો કરતાં જણાવ્યું છે કે જીએસટી લાગુ થયા બાદ હાલ જે સર્વિસ ટેકસ 4.5 ટકા લેવાઈ રહ્યો છે તે વધીને 12 ટકા થઈ જતાં એટલે કે તેમાં 7.5 ટકાનો વધારો થતાં જીએસટી લાગુ થયા પહેલાં ભરાયેલી ટેકસની રકમ પર ક્રેડિટ કલેમ થઈ નહિ શકે ત્યારે જે પ્રોજેકટ પૂરા થઈ ગયા છે અથવા પૂરા થવાની તૈયારીમાં છે તેના ખરીદનારા 90 થી 95 ટકા રકમ આપી ચૂક્યા છે ત્યારે આવી રકમ પર ભારે ટેકસનો બોજો પાંચથી 10 ટકા રકમ પર પડશે. પહેલી જુલાઈ બાદ બિલ્ડર દ્વારા જારી કરવામાં આવતા કોઈ પણ ચલણ પર 12 ટકા ટેકસ લાગુ પડશે. આ માટે અનેક ડેવલપર્સ પહેલાં જ તેમના ખરીદનારાઓઅે બાકીની રકમ પર વધુ ટેકસ ચૂકવવાનો રહેશે તેવી નોટિસ આપી ચૂક્યા છે.